ดาราชิ่งนักข่าวผิดไหม?
สืบเนื่องมาจากที่ดาราสาววัยรุ่นคนหนึ่งเขียนลงโซเชียลหลังจากที่ไม่ยอมตอบนักข่าว แล้วยกมือไหว้เดินหนีสวยๆ ว่า You have the right to remain silent. Anything you say can and will be used against you in a court of law. ซึ่งเราจะได้ยินประโยคนี้กันเป็นประจำถ้าดูหนังฝรั่งแล้วมีตำรวจมาจับผู้กระทำความผิด ตำรวจจะต้องพูดประโยคนี้ เพื่อเป็นการบอกสิทธิ์ของผู้ต้องหาว่ามีสิทธิ์ที่จะพูดหรือไม่พูดและคำพูดที่พูดออกมาจะถูกนำเอาไปใช้ในชั้นศาล เช่น ตอนที่ตำรวจล็อกแขนแล้วถ้าคุณตะโกนออกไปว่า ผมไม่ผิด ผมไม่ได้ทำ หรือการด่าหยาบคายต่อเจ้าหน้าที่ คำพูดต่างๆ เหล่านี้จะถูกนำไปใช้ในการบอกว่ามิได้ยอมรับความผิดตั้งแต่แรก ประโยคเต็มของทางตำรวจที่จะพูด เขาจะพูดยาวกว่านี้ค่ะ เราไม่พูดถึงดีกว่าเพราะวันนี้จะเม้าท์เรื่อง ดารากับการตอบคำถามสื่อ ไม่ใช่เรื่องตำรวจและกฎหมาย แต่ขอบอกไว้ก่อนว่า เนื้อหาจะมีแค่จากข่าวที่เกิดขึ้นจริง จะไม่มีการเม้าท์เกินเลย แต่เราต้องการมุมมองของผู้อ่านเช่นกัน,คำถามแรกก็คือ ,ดารามีสิทธิ์ที่จะไม่ตอบคำถามกับนักข่าวหรือไม่?,ท่านผู้อ่านก็คงคิดว่ามี บุ๋มเองก็คิดว่าดารามีสิทธิ์ที่จะไม่ตอบคำถามนักข่าวค่ะ เพราะเรื่องบางเรื่องพูดออกไปก็มีแต่จะเสียหายกันทุกฝ่ายหรือไม่ก็มัดตัวเองมากขึ้น อย่างกรณีของน้องคนนี้ ถ้าให้เดาบุ๋มคิดว่าสถานการณ์มันคงยังคลุมเครือ ความสัมพันธ์กับคนใหม่ก็ยังไม่ชัดเจน แถมภาพหลุดก็มีออกมาให้เห็นเป็นหลักฐาน มัดแน่นขนาดนี้ พูดออกไปก็มีแต่เจ็บตัวเปล่าๆ น้องเขาเลยได้แต่พูดว่า ก็แล้วแต่ทุกคนเลยค่ะ กับพี่ต.ก็คุยกันปกติ คิดว่าวันนี้พี่ดูหนังกันให้สนุกดีกว่า ขอบคุณค่ะ (ไหว้หนึ่งทีสวยๆ แล้วเดินจากไป) นักข่าวถึงกับเหวอ 555 ,แต่คนที่เหวอยิ่งกว่าน่าจะเป็นคนจัดงานหรือออแกไนเซอร์ เพราะถึงขนาดเขียนระบายใน Facebook ว่าตนเองได้ตกลงกับผู้จัดการของดาราคนนี้เรียบร้อยแล้วว่าการมางานในครั้งนี้ต้องให้สัมภาษณ์นักข่าว ,ไม่ใช่เรตค่าตัวของการแค่มาร่วมงานแล้วกลับ ,แต่ถ้ามองกลับในมุมของดาราสาว เธอคงคิดว่า ก็ตอบคำถามแล้วไง แต่จะตอบแบบไหนมันก็เรื่องของฉัน และก็มีนักข่าวส่วนหนึ่งเข้าใจว่า อ๋อ เธอคงไม่ตอบวันนี้ แต่คงจะตอบในงานวันรุ่งขึ้น เพราะถ้าเขาตอบคำถามในวันนี้หมด พรุ่งนี้นักข่าวจะไม่สนใจอีกและไม่ตามไปงาน อ่ะ นักข่าวก็เลยแห่กันไปอีกงานหนึ่งซึ่งเป็นงานเปิดตัวเครื่องสำอาง ขณะที่นักข่าวตั้งไมค์รอสัมภาษณ์ดาราสาวท่านนี้ยิ้มแล้วพูดว่า เมื่อวานดูหนังกันสนุกไหมคะ? นักข่าวเลยยกไมค์หนี ไม่รอสัมภาษณ์แต่อย่างใด ,ดังนั้นคำถามที่เกิดขึ้นก็คือ 1. ดารามีสิทธิ์ที่จะไม่ตอบนักข่าวไหม? 2. นักข่าวมีสิทธิ์ที่จะแบนดาราคนไหนที่ไม่ให้ความร่วมมือก็ได้ใช่หรือไม่? ,ถ้าตอบจากมุมส่วนตัวก็คงตอบว่า ใช่ ทั้งสองข้อ เพราะเรื่องส่วนตัวบางอย่างมันบอกออกสู่สาธารณะไม่ได้ บอกออกไปก็โดนด่า ไม่บอกก็โดนด่า สู้ไม่บอกดีกว่าจะได้ไม่เป็นหลักฐานมัดตัวต่อไปในอนาคต ส่วนนักข่าวก็มีสิทธิ์ที่จะไม่ทำข่าวคนที่ไม่ให้ความร่วมมือหรือพูดจาไม่ดีเพราะเขาถือว่าเขาทำงานตามหน้าที่ เมื่อคุยกันไม่ดีหรือมีท่าทีหยาบคายรุนแรง นักข่าวก็มีสิทธิ์ที่จะไม่นำเสนอข่าวหรืออยากร่วมงานด้วย เหมือนอย่างที่เห็นว่ามีดาราบางคนที่ผ่านมามีผลงานบ้าง แต่ไม่มีนักข่าวนำเสนอหรือเดินเข้าไปสัมภาษณ์ ทำให้ข่าวเธอเงียบไปเป็นปี แต่ด้วยความที่เธอดังมากอยู่แล้วและมีฐานแฟนคลับที่เหนียวแน่นเลยยังทำให้เธอยังเป็นที่ต้องการของงานหลายๆ งานอยู่,แล้วที่ผ่านมาดารากับนักข่าวทำงานร่วมกันอย่างไร? ,แนวคิดคือน้ำพึ่งเรือเสือพึ่งป่า เราจำเป็นต้องมีกันและกัน แต่ถ้าคำถามไหนที่ดาราไม่สะดวกใจที่จะตอบ เช่น ตอนนี้ความสัมพันธ์เป็นอย่างไรคะ? ดาราก็มักจะเลี่ยงว่า อ๋อ ตอนนี้คบกันเป็นพี่เป็นน้องกันค่ะ คุยกันไปเรื่อยๆ ยังไม่อยากรีบร้อนอะไร ยังไม่โฟกัสเรื่องนี้ ขอโฟกัสเรื่องเรียนและเรื่องทำงานก่อน แม้ว่ามันจะเป็นการตอบคำถามเป็นแพตเทิร์นหรือเป็นสิ่งที่นักข่าวคาดเดาได้ แต่มันก็ใช้ได้ทุกสถานการณ์ที่ต้องการหาทางออกแบบบัวไม่ให้ช้ำน้ำไม่ให้ขุ่น คือถามว่ารู้ชัดเจนไหมเรื่องความสัมพันธ์ มันก็ยังไม่รู้ แต่อย่างน้อยนักข่าวก็ได้ข่าว ดาราเองก็ไม่ต้องหนีสื่อ ขอแอบบอกว่าในหมู่นักข่าวมีการชื่นชมดาราบางคนที่ตอบคำถามได้ดีแม้ว่าบางทีอาจจะไม่ได้อะไรคืบหน้าก็ตาม ได้แก่ ชมพู่ อารยา และแพนเค้ก โดยเฉพาะแพนเค้ก มีวลีเด็ดจนกลายเป็นคำติดปากว่า เป็นเรื่องราวดีๆ ที่ผ่านเข้ามา ,เมื่อมองในมุมของดาราและในมุมของนักข่าวกันมาแล้ว และในมุมของคุณผู้ชมล่ะ มองเรื่องนี้อย่างไร? ,IG: ,boompanadda    
ดารามีสิทธิ์ที่จะไม่ตอบคำถามกับนักข่าวหรือไม่?,ไม่ใช่เรตค่าตัวของการแค่มาร่วมงานแล้วกลับ 
คนดังนั่งเขียน,บุ๋ม ปนัดดา,ลุยกับเจ๊บุ๋ม,บุ๋มปนัดดาช่วยเหลือคน,คอลัมน์ไทยรัฐ,คอลัมน์คนดัง,คนดังไทยรัฐ,บันเทิง,ไทยรัฐออนไลน์,thairath,ไทยรัฐ,ดาราชิ่งนักข่าว,ดารา,ตอบคำถามนักข่าว,ดาราให้สัมภาษณ์,สัมภาษณ์นักข่าว,เลี่ยงให้สัมภาษณ์,นักข่าวกับดารา